1. SAR HITZA 


Zerbitzu publikoen eraispen eta pribatizazioak ez du etenik Euskal Herrian. Egun batetik 
bestera planteaturiko aldaketa sakon bat baino, tantaka-tantaka ari dira ahultzen bere muga 
eta gabezia guztiekin garatu diren zerbitzu publikoak. Ondorioz, zerbitzuen kalitatea eta 
langileen lan baldintzak okertzen dituzte: langile publiko gisa jarraitzen dutenen kasuan, lan- 
gainkargen edo inbertsio falten eraginez edo zerbitzu publiko horiek eskaini ahal izateko 
azpikontraten ondorioz, langileak askoz ere lan baldintza okerragoetan kontratatzen dira. 
Langileriaren eta, oro har, jendartearen ongizatea baino kapitalaren edota enpresa zehatz 
batzuren etekina bilatzen dute, eta horrek ondorioak ditu Euskal Herriko langileriarengan. 


Osasungintza da eraisten ari diren sektore nagusienetakoa: itxaron zerrenda luzeak, 
anbulatorioetan zerbitzu eta baliabideak urritzea, telefono bidezko kontsultak, eremu 
batzuetako pribatizazioa... Osakidetza eta Osasunbidea ahultzearekin batera osasungintzako 
enpresa pribatuei ematen zaie bultzada. Batetik, sistema publikoa ahultzearekin eta 
zerbitzuen kalitatea okertzearekin batera aseguru eta zerbitzu pribatuen kontratazioak gora 
egiten duelako. Bestetik, mutualitateei gero eta botere handiagoa esleitzen zaielako. Duela 
urte batzuk osasungintzaren dualizazioa gertatuko zela salatu genuen, osasungintza sistema 
bikoitza garatzeko arriskuan geundela, orduko politika publikoak aldatu ezean: osasun 
sistema publiko ahuldua batetik, eta ordaindu dezakeenarentzat gero eta gehiago indartzen 
ari diren osasun sistema pribatua, bestetik. Politika publikoek bere horretan diraute, are 
gehiago, pribatizazioaren norabidean sakondu dutela esan dezakegu, osasungintza sistema 
bikoitz horretara gero eta gehiago hurbilduz. 


Hezkuntzan ere administrazioak dituen osasun baliabideak eskasak dira. Langile askok urteak 
daramatzate mediku azterketak egin gabe, ez dagoelako mediku eta erizain nahikorik langile 
guztien kudeaketa egokia aurrera eramateko. Honetaz gain, lan karga handitzearen eta lan 
baldintzen okertzearen ondoriozko estresak, antsietateak eta beste mila arazok gora egiten 
duten bitartean, langileen arazo psikosozialak ez dira aintzat hartuak izaten ari, eta ikastetxeetan 
osasun mentaleko profesionalen presentziaren beharra geroz eta nabariagoa da. Hau guztia 
gutxi balitz, administrazioak, lana aurrera eraman ahal izateko hauen lan poltsetatik langile 
publiko gehiago kontratatu beharrean, askotan enpresa pribatuak kontratatzen ditu langileen 
osasuna kudeatzeko. 


Langileon osasun arretan horrelako arazoa izanik, ez da harritzekoa prebentzioan ere atzera 
egiten ari garela baieztatzea. Laneko istripuak eta gaixotasunak bi arrazoi nagusirengatik 
gertatzen dira batik bat: enpleguaren prekaritateagatik eta prebentzio neurri egokiak ez 
hartzeagatik. 


Lehenari dagokionez, langileon lan eta bizi baldintzak gero eta prekarioagoak dira. Hego 
Euskal Herriko bi langiletik batek ez du nahikoa diru-sarrerarik bizitza duin bat garatu ahal 
izateko, enpleguaren eremuaren desarautzea gero eta handiagoa da, sektore feminizatuetako 
prekaritateak ez du etenik... eta gainera, emakumeok zaintza lan ez ordainduak geure gain 
hartzen jarraitzen dugu lanaldi bikoitzak ahalbidetuz, horrek guztiak lan osasunean dakartzan 
ondorio kaltegarriekin. 

Laneko arriskuen prebentzioaren lanketa ere urrun dago izan beharko lukeenetik. Ia hiru 
hamarkada pasa dira laneko arriskuen prebentziorako legea indarrean sartu zenetik. Legeak 
hasieratik izan zuen betetze maila eskasa, eta urteak aurrera egin ahala prebentzio neurrien 
aplikazioan atzerapauso nabarmenak gertatu dira. Gainera, mutualitateei gero eta eskumen 
gehiago eman zaizkie, langileon osasuna gero eta gehiago pribatizatuz. 


Argi dago laneko osasuna ez dela errentagarria patronalarentzat, eta osasunaren arta zein 
prebentzioa ikuspegi merkantilistarekin garatzen ari dira. Neurri egokiak hartuz gero 
langileok ez genuke lanean gaixotu edo hil beharrik, baina patronalari errentagarriago 

zaio gaixotasun eta heriotza horiek asumitzea prebentzio neurri egokiak eta lan osasuna 
erdigunean jarriko lukeen eredu bat garatzea baino. Eta egun Euskal Herriko instituzioak 
kudeatzen dituzten alderdi politikoek egiten uzten diete, indarkeria horren aurrean beste 
aldera begiratzen dute eta ikuskaritzak ez du bere lana betetzen. Euskal Autonomia 
Erkidegoan (EAE), Osalanek (Laneko Segurtasun eta Osasunerako Euskal Erakundea) eta 
Nafarroan NOPLOIk (Nafarroako Osasun Publikoaren eta Lan Osasunaren Institutua) lan 
osasuneko plan estrategikoak egin dituzte. Orriak eta orriak idazten dituzte neurri eraginkor 
bakar bat hartu gabe, arazoaren arrazoietara joateko erabaki politikoak hartu behar baitira, 
baina ez dago borondate politikorik horretarako. Laneko osasuna ez da izaten ari instituzioen 
lehentasun, ez prebentzioari dagokionez, ezta ondorengo artari dagokionez ere. 


LAB, STEILAS, ESK, EHNE-etxalde, HIRU eta CGT-LKN sindikatuek gure lehentasunen artean 
dugu lantokietan lan osasunerako eskubidea bermatzea eta horren alde lanean jarraituko dugu. 
Borroka horren mesedetan indartuko ditugun lerroak honakoak dira: 


e Lan istripuen erantzunaren eta osasun galeren kontrako dinamika indartu. 

e Prekaritatearen kontrako borroka eta lan oasasunaren aldekoa indartu. Egungo egoera 
hobetzearekin batera eredu berri baten alde egiten jarraitzen dugu. 

e Mutualitateen kontrako borroka indartu. 


2. ONDORIO NAGUSIAK 


- Aurtengo laneko ezbeharren datuek aurreko urteetako hausnarketa berresten dute, datuetan 
gora-beherak izan arren, 2023 urteko istripuen datuak azken urteetako goranzko joeraren 
erakusle dira. Ez da lan istripuak ekiditeko neurri eraginkorrik hartu eta ondorioz aurreko 
urteetako joera mantentzen da. Sektore jakin batzuetan istripu larri edo hilgarriak pairatzea 
errazagoa da, basogintza, eraikuntza, garraioa, industria, etab. 


- Laneko gaitzei dagokienez bai Euskal Autonomia Erkidegoan (EAE) bai Nafarroan iaz baino 
gehiago aitortuak izan dira, baina mutualitateek egiten duten azpierregistroak iruzur ariketa 
lotsagarria jarraitzen du izaten. Osasunerako Munduko Erakundearen esanetan, minbizi 
guztien %30-%40 bitartean izango lirateke lanak eraginda, aldiz, Euskal Herrian gutxi batzuk 
dira aitortuak. Amiantoak gaixotutako langileen aitortza nekeza da, askotan hil ostean iristen 
dena. Zer esanik ez jatorri psikosoziala duten arazoen inguruan, modu nabarmenean sektore 
feminizatuei eragiten die, gaitz horiek ez daude aitortuak laneko gaitz bezala. Lanak eragindako 
gaixotasun muskuloeskeletiko gehienak, sektore feminizatuetan intzidentzia handiagoa dutenak, 
kontingentzia arrunt bezala izendatzen dira, enpresen ardura saihesteko. Laneko gaixotasunak 


ikusezin bihurtzen dituzte oraindik, zer esanik ez emakumeen kasuan. Lan batzuk hil egiten 
dute, beste batzuk ez dute bizitzen uzten. 


- Datu ofizialek errealitatea ezkutatzen dute: 


e Istripuen komunikazioa enpresak berak egiten du. Milaka istripu arin komunikatu gabe 
geratzen dira eta langileak botikinean edo lanorduz kanpo anbulategietan dira artatuak. 

e Istripuen kalifikazioa ez da irizpide objektibo batzuren baitan egiten, ez direlako irizpide 
horiek existitzen. Beraz, mutualitateko sendagileak erabakitzen du istripu bakoitzaren 
larritasunaren izendapena, teorian kriterio teknikoz, baina gure ustez mutualitateak 
markatutako kriterioz. Ondorioz, ezin dugu ondorio fidagarririk atera gai horri 
dagokionez. Laneko istripuek gora egin dute oro har, baina arin eta larrien bilakaera 
aztertzeko zailtasunak ditugu. 

e Sindikatuok zenbatutako lan istripuz hildako langile kopurua 59 izan da, administrazioak 
aldiz, 33 heriotza aitortu ditu. Gobernuek hainbat amarru erabiltzen dituzte heriotzak 
ezkutatzeko, auto istripuz hildako langileak ez aintzat hartu, heriotz ez traumatikoak 
saihestu, eta beste zenbait. 


- Heriotz ez traumatikoetan faktore laborala gero eta nabariagoa da. Azken urteetan jendartean 
intzidentzia kardiobaskularraren beherakada nabarmena eman da, baina horrek ez du islada 
berdina izan lan munduan. 2006tik gaur arte Espainiako Estatuan bihotzekoak jota hildakoen 
kopurua %40 jaitsi da, eta Hego Euskal Herrian ere joera antzekoa izan dela pentsa liteke. Hori, 
orokorrean, bizimodu osasuntsuagoa edukitzeagatik eman dela esan dezakegu. Aldiz, Hego 
Euskal Herriko langileria aktiboan bihotzekoen intzidentziak 2006ko kopuruak mantentzen 
ditu. Beraz, laneko faktoreek, estresak, gero eta lan erritmo altuagoek, presioak, prekaritateak, 
etab. eragin nabarmena dute heriotza mota honetan. 


- Emakumeon lanaldi bikoitzak eragin zuzena dauka lan osasunean. Oraindik ere emakumeak 
dira etxeko eta zaintza ardurez neurri handiagoan arduratzen direnak, enpleguaz gain etxeko eta 
zaintza lanak eginez lanaldi bikoitzera kondenatuak direnak. Presioak eta estresak osasunaren 
galera dakar, eta arazo muskuloeskeletikoak ere nabarmen igotzen dira kasu horietan. 


- Zerbitzuen sektorean diharduten langileak, egun, gizarte segurantzako afiliazioaren %73 dira 
eta kopurua etengabe gorantz doa. Zerbitzuek gero eta pisua handiagoa izatearekin batera 
lehen sektoretik gero eta urrunago dago jendartea eta ekoizpena txikiagoa da; hori horrela, 
istripuek beheranzko joera izan beharko lukete, baina ez da horrela izaten ari. 


3. EMAKUMEON EGOERA IKUSEZIN 


Laneko istripuen ondoriozko datuak aurkeztean emakumeen eta sektore feminizatuetako osasun 
galera eta heriotzak ikusezin uzteko arriskuan eror gaitezke berriz ere. Laneko osasunaz ari 
garenean ere, emakumeon errealitatea ikusarazteko saiakera berezitua egin beharrean gaude. 
Izan ere: 


e Sektore feminizatuetako gaixotasun profesional gehienak ez daude aitortuta eta ez dira 
kontuan hartzen; bai zeregin errepikakorrekin eta karga-zereginekin lotutakoak eta 

sistema muskulo-eskeletikoan eragin zuzenak dutenak, bai eta aitortu gabeko zaintza lanei 
lotutako arrisku psikosozial guztiak, osagai emozional oso altuak dituztenak. Estresarekin 
lotutako gaixotasun mailak ia bi aldiz handiagoak dira emakumeengan (gizonekin 
alderatuta). Hau, aldi berean, bihotzeko gaixotasunekin, muskulo-eskeletikoekin, 
depresioarekin eta akidurarekin lotzen da (NIOSH 2018), baina gehienetan gaixotasun 
arrunt gisa tratatzen dira, patronalen mutualitateetara jotzen dugunean sistematikoki 
ukatzen baitute gaixotasun horien lan-jatorria. 

e 10 urtean, emakumeen laneko gaixotasunak % 44 gehitu dira; horiek aitortutakoak 
baino ez dira, badakigulako askoz gehiago direla, baina gertatzen diren prekaritate- 
egoerengatik eta patronalen mutualitateek duten jarreragatik (patologien lan-jatorria 
ukatuz) errealitatea askoz larriagoa da. 


Esku artean dugun txostena aztertzerako garaian, beraz, emakumeon lan osasunaren urraketen 
ikusezintasuna kontuan hartzeko elementua izango da. 


4. IPAR EUSKAL HERRIAN DATU OFIZIALIK EZ 


Lurraldetasunaren aitortza ofizial ezaren beste aurpegi bat da lan osasunaren inguruko datuak 
Akitania zabalean ematen diren datu orokorretan disolbatzea. Frantziaren administrazioaren 
hautu politikoa da aitortza eza, euskal nortasuna ezabatzearen helburuarekin. Ezinbestekoa 
da lurraldetasuna errespetatzea euskal herritarroi dagozkigun eskubideei bide emateko, beste 
askoren artean, lan osasunean ere bermeak eskaintzea. Ez dezagun ahaztu, 2023an 5 langile hil 
zirela Lapurdi, Behe Nafarroa eta Zuberoan. 


5. LAN ISTRIPU HILGARRIAK 


LAB, STEILAS, ESK, EHNE-etxalde, HIRU eta CGT-LKN sindikatuek 2023an lan istripuetan 
zenbatutako hildako langileak 59 dira. Horietatik 38 EAEn gertatu dira, 12 Nafarroan, 5 Ipar 
Euskal Herrian eta azken laurak atzerrian hildako euskal langileak dira. Kopuru hori ezagutza 
izan dugun istripu hilkorrena da, gehiago ere izan litezke. 


Lan istripu hilgarriak 2014/2015/|2016/2017|2018/2019/2020/2021 | 2022 | 2023 
ARABA 3 5 6 6 18 10 9 11 
BIZKAIA 30 37 29 20 30 16 24 22 15 11 
GIPUZKOA 8 16 10 9 17 16 19 16 
NAFARROA 9 15 13 14 21 15 11 20 20 12 
IPARRALDEA 0 3 2 0 1 0 3 0 2 5 
EUSKAL HERRIAN 39* | 55* | 55* | 55* | 68* | 46* | 73* | 68* | 69* 59* 
*atzerrian hildako euskal 

langileak kontuan hartuta. 


2014 2015 2016 2017 2018 


2023 


Nafarroako istripu hilgarrien zehaztasunetan sartuz: 


e Garraiolariak, 4 heriotza 
e Errepidean istripuz, 5 heriotza 
o Horietatik In itinere, 2 heriotza 
e Industrian, 2 heriotza 
e Eraikuntzan, 2 heriotza 
e Ez traumatikoak, 2 heriotza 
e Bortxakeriaz, 1heriotza 


Azken urteetako joerak berresten du sektore jakin batzuetan istripuz hiltzea errazagoa dela: 


garraioa, eraikuntza, industria, nekazaritza, errepidean, etab 


Sektore hauetako batzuetan araudi berezitua izanik ere, hilkortasun tasa nabarmen altuagoa 
da. Nahiz eta azken urteetan aktibitate arriskutsuetarako lan osasunerako araudia egokitzen 
joan den, oraindik ere istripu tasak oso altuak izaten jarraitzen dute. Aztertutako istripuen 


atzean beti araudiaren ezbetetzeak gailentzen dira. 


Nafarroan azken urteetan bereziki lan istripu tasak Estatuko altuenetarikoak dira, eta 
errepidean hiltzen diren langileena ere oso altua da. Honen atzean badaude eragile jakin 


batzuk: 


+ Zerbitzuen zentralizazio nabarmena Iruñean Erabaki politiko jakin batzuengatik, honek 


bererakin dakarren herri eta bailaren despoblazioa. 


* Bataz beste langile bakoitzak egin beharreko kilometro kopuru andana. 

e Funtzio publikoan desplazamentua ez arrisku determinante bezala hartzea. 
+ Enpresek, behar besteko aukerak ez eskeintzea etxetik lan egiteko. 
+ Errepideko arriskuak ez laneko arriskutzat hartzea, lan osasun arauen aurka. 


+ Prekarietatearen eraginez langileriak ibilgailu exkaxak edukitzea, garraio publiko ez 
nahikoa eta ez langileriari bideratua. 


Garraiolarien egoerak ere aipamen berezia eskatzen du, gero eta estuagoa da. Sektoreko 
langileek pairatzen dituen baldintzak urtetik urtera gogortzen ari dira. Nazioarteko 
merkatuek, estatuen inongo babes neurririk gabe, lan baldintzak kaxkartzen dituzte, sektore 
eta lanbide globalizatu honetan. 


2023an hamar garraiolari hil dira lan-istripuz Euskal Herrian; horietatik hiru istripu 

“ez traumatiko” izendatuak izan dira, sarri kamioian geldi, kabinan zeudela gertatutako 
ezbeharrak. Lanaldi luzeek, estres maila altuak, lan sedentarioa izateak, digitalizazioaren 
bitarteko kontrol zorrotzak eta presioak eragin latzak ditu sektorean, istripu traumatiko 
edota ez traumatikoak pairatzeko agertoki ezin-hobea da garraioa. 


Aipagarria da, batetik, bizia galdu duten garraiolarien adina. 50 urtetik gora dituzte ia 
denek. Sektorea zahartzen ari da, ez dago erreleborik, ez dago garraiolari gazterik, 
lan-baldintzak ez direlako batere onak. Sektoreko jubilazio adina segurtasun ikuspegitik 
erregulatzeko beharra dago, beste ofizio batzuetan egin ohi den bezala, 60 urtetan kokatuaz. 


Eta hildakoak gertatzean ez daitezela lan-istripuen estatistika ofizialak murrizten 
saiatu, Administrazioak ez ditzala heriotza natural edo errepideko trafıko ezbehar gisa 
hartu. Lan istripuak dira argi eta garbi. Garraiolaria lanean ari zirela gertatzen dira. 


Bestalde, ohiko istripuetatik haratago heriotza “ez traumatikoak” presentzia oso garrantzitsua 
dute, arazo kardiobaskularrek sortuak, hain zuzen. 


Historikoki, bai patronalak bai administrazioak “heriotza natural” bezala izendatu dituzte 
baina denbora pasa ahala eta datuen ezagutza zabalagoa izanik, laneko faktoreen zerikusia 
gero eta nabarmenagoa da. Istripu mota hauek ere multikausalak dira, pertsona bakoitzaren 
berezko faktoreez gain, bizi ohiturek ere badute beren eragina. Lanak eragindako faktore 
garrantzitsuenen artean, estresa eta arrisku psikosozialak dira beste osagai garrantzitsua 
errealitate honen atzean eta azken urteetan hoberantz egin beharrean okerrera egin dugu, 
nabarmen. 


Azken 15 urteetan Espainiako estatuan (gizarte osoan) arazo kardiobaskularrek eragindako 
heriotzek behera egin dute nabarmen Osasun Ministeritzaren arabera. 2006 urtean 22.028 
heriotza izatetik, 2021ean 13.463 izatera. Aldiz, lan munduan ematen diren heriotza ez 
traumatikoek ez dute beheranzko joera hau erakutsi, batzuetan igo ere egin direlarik. 
Gainera, kontuan izan behar dugu laneko ordutan hildakoak soilik daudela kontabilizatuta. 
Kotizatzen ari den langile kopurua areagotzeak ez luke inondik inora justifikatuko heriotza 


ez traumatikoen kopuru hori, gizarte osoan ematen ari den beheranzko joera horrekin 
konpentsatuko litzake hein handi batean. Honela, laneko arrisku faktoreen eragina nabaria 
dela adierazi behar dugu, urtetik urtera estresa eta arrisku psikosozialak gero eta ugari eta 
bortitzagoak direlarik, honek heriotza ez traumatikoen kopuru altuan eragina du. 


Langileen heriotzen %40raino iritsi daitekeen arrisku faktore honen inguruan Osalan 
eta Noploiek izugarrizko lana dute egiteko eta lanak eragindako faktoreen kontrolean 
eskuhartzeko. Ezin dugu onartu, orain arte bezala “heriotza natural” modura kudeatuak 
izatea, tamalez erakunde hauek, eskema horietan jarraitzen dute. 


Aztertzekoa baita ere eremu azpikontratatuan izaniko heriotzak. Behin eta berriz salatu dugu 
azpikontratazioaren eraginez prekarietatea eta lan baldintzen okertzea areagotu egiten dela, 
eta lan osasunaren bermea ez da salbuespen bat. Azpikontratazioak patronalaren gastuak 
murriztea du helburu, langileen lan baldintzen bizkar. Azpikontratetako langileen lan osasuna 
bermatzea beraz, patronalaren azken kezketako bat da. 


Basogintzak aurten ere heriotza bat eta hainbat istripu larri utzi ditu Euskal Herrian zehar. 
Nahiz eta iazko kopuruetara iritsi ez garen, sektorean dirauten langile kopurua aintzat 
hartuta, sektore arriskutsuenen artean kokatzen jarraitzen du. Kontuan hartu behar dugu 
1000 langile inguru daudela langintza honetan eta heriotza tasa oso altua izaten jarraitzen 
dugula. Sektore honetan lan baldintzak oso gogorrak dira eta patronalaren partetik lan 
osasunerako araudiaren betetze eza oso normalizatua dago. 


Industria sektoreak 18 hildako utzi ditu 2023 honetan Euskal Herrian, hoietariko 2 Nafarroan. 
Azken urteetan salatzen gatozen moduan istripu horietako asko makina erremintaren araudia 
betetzen ez delako sortzen dira. Aurten ere, harrapamendu eta kolpe istripu larriak eman 
dira, denek makinen araudia betetzen ez zutelarik. Errealitatean, inork ez du kontrolatzen 
araudia behar bezala betetzen denik, enpresaren borondatearen esku geratzen da praktikan. 
Nolabait esateko ez dago Ibilgailuen Azterketa Teknikoa (IAT)rik makinetan, autoetan 
gertatzen den bezala. Honela, langileontzako eskuragarri dauden makina kopuru izugarri 
batek ez luke balizko makinentzako IATa pasako. Honen emaitza gure bizitzarekin ordaintzen 
dugu. 


Industrian ere istripu ez traumatikoen eragina aipagarria da eta honekiko antzematen den 
lanarekiko lotura ere, aurreko paragrafoan aipatu dugun bezala. 


Eraikuntzak aurten 6 hildako utzi ditu Euskal Herrian, horietatik 2 Nafarroan. Hildako langile 
kopuruan, aurreko urtearekiko beherakada izan dela ikusi daiteke, dena den, sektoreko 
istripu kopuruan ez da beherakadarik izan, igotze bat baizik. Eraikuntzako heriotzek lotura 
zuzena izan ohi dute altueretako erorketekin eta aurten istripu mota horrek eragindako 
hildako kopuruan ere, beherakada izan da. Istripu kopuruak esan bezala, goranzko joera 

izan du beraz ez dago esaterik laneko baldintzetan eta segurtasun neurrietan hobekuntzarik 
izan denik. Istripu horietatik asko larriak izan dira eta potentzialki hilgarriak beste batzuk. 
Aurtengo hildako kopurua datu koiunturala dela ulertu dezakegu, azken urteetan bai istripu 
kopuruan eta bai hildako kopuruan sektore hau delako datu latzenetakoak pairatzen dituena. 

Bortxakeriak 3 langileren heriotza eragin ditu aurten Euskal Herrian. Irakasle bat eta 
diskoteka batetako atezaina erailak izan dira, azken hau Nafarroan. AHTko obretan 
ziharduen langile batek bere buruaz beste egin zuen lanean bertan. Abiadura handian doan 
gizarte honetan, arazo psikosozialen iturrietako bat lanak eragina da. Gero eta nabarmenagoa 
da gizartean orokorrean dagoen ondoeza, areagotzen doan prekarietate zein pobreziak 
eraginda hein handi batean. Honek lan munduan beste dimentsio bat hartzen du eta eragin 
zuzena dauka. Patronalak zein administrazioek gabezia handiak dituzte arrisku hauen 
kontrolean eta eragina hor dago. Datozen urteetako erronka handienaren aurrean patronala 
zein gobernuak berandu dabiltza, bitartean langileon osasuna urratzen doa, batzuetan bidean 
bizitza bera galduaz. 


Lehen sektoreak duen langile kopurua kontuan izanik, indize altuena edukitzeko joera du, 
nahiz eta aurten horrela izan ez den. Sektorea lan harreman prekarizatuetan oinarritzen da, 
eta hori da arrisku faktore nagusia. Lan baldintza oso gogorrak eta laneko osasun neurrien 
inplementazio eza dira ezaugarri nagusiak. 


DATU OFIZIALEN INGURUKO IRAKURKETA: 


Datuak xehetu eta aztertzen hasi aurretik, adierazi behar dugu laneko istripu hilgarriei 
dagokienez, EAEn SOS deiak-en bidez komunikatzen zaizkiela lehen instantziak Osalani 

eta lan Ikuskaritzari. Honek esan nahi du, pribatizatua izan den zerbitzu publiko batetako 
langileek, ertzain bat buru dutelarik, erabakitzen dutela zer izan daiteken lan istripu eta zer 
ez, eta izan dira hainbat heriotza SOS deiak-ek laneko istriputzat hartu izan ez dituenak. 
Bestalde, nahiz eta administrazioak abisua jaso, nahiz eta enpresak berak komunikazioa egin 
(legez derrigorrezkoa da), batzuetan ez dituzte heriotza horiek ofizialki jasotzen ikerketa 
prozeduren aitzakiapean, AHTko obretan bere buruaz beste egin zuen langilearen kasua, 
esaterako. Honi batu behar zaio laneko orduetan gidatzen edo in-itinere gertatutako istripu 
asko ere ez direla taula ofizialetan isladatzen. 


Heriotza istripuen konparaketa: 


2023 2022 2021 2020 
Datu 
S SR Datu Gees Datu SEa Datu Set 
e S da : S Be sindikatuonak SEET sindikatuonak GSR sindikatuonak ZTEI sindikatuonak 
Araba An 11 5 9 10 10 5 18 
Gipuzkoa EM 16 14 19 12 16 6 17 
Bizkaia 10* 11 7 15 13 22 16 24 
Nafarroa 10** 12 12 20 13 20 11 11 
Iparraldea - 5 - 2 - 0 - 3 
33+4 55+4 
GGE in-tinere kanpoan 38 Sa ae GO 38 de 


*EAE azaroa bitarte 


**Nafarroan urria bitarte 


6. LAN ISTRIPUAK 


Baja gabeak Arinak (baja) Larriak (baja) Hilgarriak 
EAE NAF | Guztira |) EAE NAF | Guztira | EAE | NAF Guztira | EAE | NAF | Guztira 
2014 45.790 | 12.302 58.092 27.909 | 6.874 34.783 156 55 211 30 9 39* 
2015 50.828 | 12.478 63.306 30.012 | 7.599 37.611 176 62 238 37 15 55* 
2016 51.675 | 13.448 65.123 31.397 | 8.828 40.225 165 67 232 40 13 53* 
2017 | 48.634 | 13.806 | 62.440 | 33.333 | 9.290 | 42.623 | 199 | 59 258 41 | 13 54* 
2018 47.110 | 13.670 60.780 34.181 | 9.816 43.997 217 66 283 46 21 67* 
2019 | 46.137 | 14.392 | 60.529 | 36.870 |12.174| 49.044 | 206 | 97 303 31 | 15 AE 
2020 36.204 | 11.010 47.214 29.979 | 9.948 39.927 196 77 273 59 11 70* 
2021 38.282 | 12.781 51.063 34.606 | 11.455 | 46.061 210 79 289 48 20 68* 
2022 37.351 X** b 36.291 | 11.872 | 48.217 252 88 354 43 20 63* 
2023 | 37.319 | 12.628 | 49.947 | 36.445 | 13.656 50.101 | 164 | 76 240 27 | 10 55* 


* Hildako kopuruan, atzerrian hildako euskal langileak ez leudeke. 

** 2022. urteko datuak falta dira 

*EAE abenduko datuak ponderatuta (aurreko urtekoak zuzenduta) 
*Naf: Azken bi hilabeteak ponderatuta (aurreko urtekoak zuzenduta) 

ISTRIPU LARRIEN BILAKAERA AZKEN HAMARKADAN 

Hegoaldeko administrazioek eskaintzen dituzten datu ofizialak patronalak ekoitziak dira. 
Istripuen zein laneko gaixotasunen (kontingentzia profesionalen) komunikazioa patronalak 
mutualitateen bidez egiten du. Mutualitateek aplikazio informatikoak erabiliz, Nafarroan 
Delta sistema eta EAEn IGATT, Gizarte Segurantza, Osakidetza zein Osasunbideari 
jakinarazten diete kontingentzia profesionalen intzidentzia. Beraz, patronalak jokalari 

eta epaile lanak egiten ditu eta honela, datuak nahieran faltsutzeko aukera paregabea 

du. Soilik modu honetan ulertu dezakegu adimistrazio publikoak laneko istripu, heriotza 
eta laneko gaixotasunen aurrean duten azpierregistroa. Bai Osalanen bai NOPLOIren 
kontseiluetan patronaleko ordezkaritzak soilik ukatzen du azpierregistro hau, beste guztiek, 
administrazioko ordezkariek barne, aitortzen dute azpierregistroa. 


LAN ISTRIPU ARIN ETA LARRIAK: 
Lan heriotzak estaltzea ez da erraza, sindikatuok baditugulako baliabideak horiek zelatatzeko, 
heriotzak albiste izan ohi direlako. Aldiz, istripu arin eta larriak ezkutatzea askoz errazagoa 


da eta gurean enpresen zein mutualitateen eskuetan dago datuen amarrua. 


Honela, Patronalak EAEko administrazioari agindutako datuen arabera, 2022an 36.542 
bajadun istripu izan ziren; bestalde, baja gabeko 37.351 istripu jakinarazi ziren. 


2023an bajadun istripuak xumeki areagotu dira, 36.609 bajadun istripu hain zuzen. Jakinarazi 
diren baja gabeko lan istripuak 37.319 izan dira. 


Lan istripuak EAEn 2023 2022 
Bajadunak 36.609 36.542 
Bajagabeak 37.319 37-351 
GUZTIRA 73.928 73.893 
Birgaixotzeak 1668 1577 


Birgaixotzeetan gorakada. 


Birgaixotzeak mutualitateko sendagileek langileak sendatu aurretik emandako alten 
erakusle dira, langileei, lanak eragindako aldi baterako ezintasun bat pairatu eta osatu 

gabe daudelarik lanera itzularazi zaiei, osasun printzipioen kontra. Gogoratu behar dugu 
mutualitateen lehentasuna ez dela langilea osatzea, baizik eta lehenbailehen lanera itzultzea. 
Ebidentzia horren aurrean, ezintasunak behartuta, mutualitateko sendagileek berriro ere 
baja eman behar izan dutena beren praxi okerra agerian utziaz. Hau, baina, oso gutxitan 
izaten da errekonozitua eta gehienetan langileek osatu gabe itzuli behar izaten dute lanera, 
mutualitateko sendagileek irizpide ekonomizistak hobesten dituztelako. 


ISTRIPU LARRIAK 


Datu “ofizialen” arabera, aurten istripu larriak modu nabarmenean jaitsi omen dira. 

EAEn 2023an mutualitateek jakinarazitako istripu horietatik soilik 164 kalifikatu dituzte 
larri bezala. Publikoki salatu behar da, larritasuna enpresaren interesak babesten dituen 
mutualitatearen sendagilearen kriteriopean kalifikatzen dela, hau da, ez dago inongo arau 
edo legerik larritasunaren parametroak zehazten dituenik. Beraz, larri kalifikaturiko guztiak 
larriak direla ez du inork zalantzan jartzen. Galdera da arin kalifikatutako zenbat ote diren 
larriak. 


Nafar Gobernuak udara atarian eskeintzen du urteroko ezbeharren txostena. Bitartean datu 
mugatu batzuk argitaratzen ditu webean. Gogorarazi nahi dugu datu hauek ere mutualitateek 
ekoizten dituztela eta administrazioak bere egiten ditu, ontzat emanaz. EAEn gertatu den 
antzera, istripuek orokorrean gora egin dute, are nabarmenago Nafarroan. Istripu larri zein 
hildakoen kopuruak aldiz, behera egin dute 2023an. 


Lan istripuak NAFARROAn 2023 2022 
Bajadunak 13.656* 11.872 
Bajadunak eta larriak 76* 88 


*bi hilabete ponderatuta 

Salatu behar dugu langilegoak ederki ezagutzen duena, hau da, mutualitateek istripu larriak 
ez dituztela larri bezala kalifikatzen, ahal den neurrian ez dute bajarik preskribatzen, laneko 
istripu batean sorturiko edozein istripu edo lesio kontingentzia arrunt gisara sailkatzen 
saiatzen dira. Arazo muskuloeskeletikoek eta enpleguak eragindako arazo psikologikoek 
dituzte faltsutze daturik altuenak. 


Beraz, errealitate hori jakinda ere, datu ofizialek erakusten digutena oso larria da eta 
benetako egoera are larriagoa. 


7. LANEKO GAIXOTASUNAK 


Zalantzarik gabe, laneko gaixotasunena da lan munduan dagoen iruzurrik handiena lan osasunari 
dagokionean. Mutualitateek lanak sortutako gaixotasunak Gizarte Segurantzara bideratzen 
dituzte modu prozedimentatuan, eta hala, patronalak bere irabaziak bermatzeko, langileen 
sorturiko gaixotasunak Gizarte Segurantzak bere gain hartu behar ditu, mutualitate patronalek 
beren tratamentu eta prestazio ardurei bizkar ematen dieten bitartean. Langileriaren eskubideen 
deusezte horrekin, gizarteari egiten zaion iruzurra kontrolatzeko tresnarik ez dago. Patronalak 
erabakitzen du. 


Honen aurrean, langileok ibilbide juridikoa abiatu behar dugu gaixotasunak laneko gaixotasun 
direla aitortzeko; trabaz beteriko bide luzea izaten da. Adibidez, prozedura juridiko horietan 
mutualitateek eramaten dituzten baliabideak eta peritoak diru publikoz finantzatuak dira, eta 
sistema are gehiago bihurritzen da. 


2023an, aurreko urteetan baino laneko gaixotasun gehiago izan dira datu ofizialetan aintzat 
hartuak. Dena den, kopuruak aztertuz gero ikusi daiteke errealitatetik oso urrun daudela eta 
iruzurra guztiz nabaria dela. 


EAE 2023 2022 2021 2020 2019 2018 
[gaixotasunak 

Bajarekin 1.573 1.360 1.340 - - - 
Baja gabe 1768 1.469 1.360 - - - 
GUZTIRA 3.341 2.829 2.700 2.390 3.158 3.274 


Iruzur horri OMEk berak ematen dio dimentsioa, izan ere, lanak sorturiko heriotza guztien 
%20 istripuek eragina da, geratzen den %80 gaixotasun profesionalek eragina da, eta datu hori 
modu nabarmenean ezkutaturik dago, gizarte segurantzara bideraturik, hain zuzen. 


EAEn, 2022an, laneko faktoreek eragindako 54 minbizi kasu soilik izan dira onartuak. OMEk 
dio minbizi guztien %30 eta %40 artean laneko faktoreek sortuak direla. Beraz, datuek 
erakusten digute mutualitateek, gobernuen onespenarekin, darabilten jokabide maltzurra. 


NAFARROA 2023 2022 2021 2020 2019 2018 
laneko 

[gaixotasunak 

Bajarekin 621 548 - - - - 
Baja gabe 833 771 - - - - 
GUZTIRA 1.454 1.319 1.276 1.217 1.375 1.557 


- Amiantoak hildakoak. Erregistroa. ASVIAMIE 26 hildako EAEn 2023an. 


2014| 2015 |2016 |2017 | 2018 | 2019 | 2020 | 2021 | 2022 | 2023 AZKEN 10 URTEETAN 
22 20 27 21 40 36 32 14 13 26 251 


Amiantoak eragin eta Estatuak aitortutako minbizien ia erdia EAEn izan da. Bistan da presio 
sindikalak eragina duela honetan, nahiz eta oraindik ere errealitatetik oso urrun gauden eta 
laneko minbizi askok errekonozitu gabe jarraitu. Europako beste herrialdeekiko datuak oso 
baxuak dira, iruzur orokortuaren beste erakusle bat. 


Honela, lanak sorturiko gaitzen tratamentu eta gastu osoa gizarte segurantzaren eskutik doa. 
Nahiz eta beranduago laneko gaixotasun bezala errekonozituak izan, mutualitateek ez dute diru 
hori itzultzen. Patronala beti ateratzen da irabazle. 

